
Text rozhodnutia
Súd: Krajský súd Trnava Spisová značka: 20Sa/27/2017 Identifikačné číslo súdneho spisu: 2017200315 Dátum vydania rozhodnutia: 28. 02. 2018 Meno a priezvisko sudcu, VSÚ: JUDr. Róbert Foltán ECLI: ECLI:SK:KSTT:2018:2017200315.2 Uznesenie Krajský súd v Trnave v právnej veci žalobcu Nemocnica Alexandra Wintera, n.o., Winterova 66, Piešťany, zastúpeného spoločnosťou Advokátska kancelária MAJLING & NINČÁK, s.r.o., Palárikova 14, Bratislava, proti žalovanému Úradu pre dohľad nad zdravotnou starostlivosťou, Žellova 2, Bratislava, o preskúmanie zákonnosti rozhodnutia žalovaného č. ZS 204/00009/2016/R zo dňa 19.07.2017 takto r o z h o d o l : I. Súd konanie vo veci z a s t a v u j e . II. Žiaden z účastníkov nemá právo na náhradu trov konania. o d ô v o d n e n i e : 1. Žalobca sa v konaní domáhal preskúmania zákonnosti a zrušenia rozhodnutia č. ZS 204/00009/2016/ R zo dňa 19.07.2017, ktorým žalovaný zamietol jeho opravný prostriedok a potvrdil rozhodnutie Úradu pre dohľad nad zdravotnou starostlivosťou, pobočka Trnava zo dňa 07.09.2016 o uložení pokuty za porušenie povinnosti poskytnúť zdravotnú starostlivosť správne vo výške 1.000 eur. 2. Nakoľko žalobca pred rozhodnutím súdu o jeho podaní vzal žalobu v celom rozsahu späť, súd konanie vo veci podľa § 99 písm. a) SSP (zák. č. 162/2015 Z.z.) zastavil. 3. O trovách konania rozhodol súd podľa § 170 písm. b) SSP. 4. Toto rozhodnutie bolo prijaté senátom v pomere hlasov 3:0. Poučenie: Proti tomuto rozhodnutiu je prípustná kasačná sťažnosť, ktorú je možné podať prostredníctvom Krajského súdu v Trnave na Najvyšší súd SR a to v lehote 30 dní od jeho doručenia. V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia; údaj, kedy napadnuté rozhodnutie bolo sťažovateľovi doručené; opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"); návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci.

